Havnaøkið Bergfrost hevur eina atløgubryggju, sum er 52 metrar til longdar. Talan er um eina djúphavn, sum í miðal er 12 metrar djúp. Sostatt kunnu øll vanlig skip leggja at og liggja í øllum veðri. Longsta skipið, sum hevur ligið við kaj hjá Bergfrost, var 140 metrar langt. Fuglafjarðar havn er von at handfara nógv og fremmand skip. Í miðal vitja eini 1000 skip inn á Fuglafjørð um árið, og allar vanligar tænastur eru í økinum. Tað er sostatt lætt at koma til og samstundis fáa onnur ting gjørd. Havnin fevnir um 900 metrar av kajøki, har dýpið er millum 4 og 12 metrar.